ตลาดหุ้น25ม.ค.ยังสวิง22จุด
ตลาดหุ้นไทยผันผวนสูง ก่อนดีดกลับขึ้นมาบวกเล็กน้อยที่ 964 จุด ด้วยแรงซื้อที่มีเข้ามาอย่างหนาแน่น&nbsp;
25 ม.ค. 2554

ตลาดหุ้นไทยผันผวนสูง ก่อนดีดกลับขึ้นมาบวกเล็กน้อยที่ 964 จุด ด้วยแรงซื้อที่มีเข้ามาอย่างหนาแน่น  
เช้าวันที่25 ม.ค.ที่ผ่านมา ตลาดหุ้นไทยมีความผันผวนสูง เปิดด้วยความสดใสตามตลาดเพื่อนบ้าน ด้วยแรงซื้อเข้ามาอย่างหนาตา ผลักดันให้ดัชนีขึ้นไปสูงสุดที่ 972 จุด แต่ยืนอยู่ได้ไม่นาน  ถูกเทขายหุ้นขนาดใหญ่กดดัชนีลงไปต่ำสุดที่950.61 จุด ก่อนดีดกลับขึ้นมาบวกเล็กน้อย บริเวณ 964 จุด   
ล่าสุด มาร์เก็ตติงกล่าวว่า  ตลาดหุ้นแกว่งขึ้นและลงรุนแรง สะท้อนถึงความไม่มั่นใจของนักลงทุน เมื่อดัชนีขึ้นมาก็เทขายหุ้นทำกำไรก่อน เพื่อรอช้อนกลับในเวลาอ่อนตัวลง สามารถทำกำไรในความผันผวนวันละหลายรอบ อย่างไรก็ตามสถานการณ์ตลาดยังไม่น่าไว้วางใจ และมีโอกาสอ่อนตัวลงต่อเนื่อง ตามแรงขายของนักลงทุนต่างชาติ ทำให้ดัชนีไม่สามารถดีดกลับขึ้นรุนแรง
นักวิเคราะห์บล.กิมเอ็งประเทศไทย ยอมรับว่าไม่สามารถหาเหตุผลของการปรับฐานลงแรงของ ในรอบนี้ได้  แต่นักลงทุนควรประเมินหาจุดรับหุ้นอีกครั้งในแง่ของปัจจัยพื้นฐานอยู่ที่บริเวณใด ซึ่งหากประเมินจาก ณ พีอี บริเวณ 11.00-11.50 จุด เท่ากบดัชนีหุ้น ที่ 913-950 จุด ด้วยกำไรสุทธิที่คาดว่าจะเติบโต 21% ในปีนี้ บวกกับเงินปันผลอีก 4% ซึ่งน่าจะเป็นจุดที่ต้องเริ่มกลับมาพิจารณากันอีกครั้ง
ด้านธนาคารกลางญี่ปุ่น หรือ บีโอเจประกาศคงอัตราดอกเบี้ยนโยบายที่ระดับใกล้เคียง 0% วันนี้ เพื่อกระตุ้นการฟื้นตัวของเศรษฐกิจ และแก้ปัญหาเงินฝืด 
ทั้งนี้ การคงอัตราดอกเบี้ยดังกล่าวเป็นไปตามที่หลายฝ่ายคาดการณ์ไว้ เนื่องจากการฟื้นตัวของเศรษฐกิจญี่ปุ่นยังคงมีความไม่แน่นอน ขณะที่อัตราเงินเฟ้อยังคงติดลบ